Broj: 03-11-2610-03/24

Sarajevo, 21.03.2024. godine

Na osnovu člana 17. stav (3) i (4) Zakona o javnim nabavkama BiH, („Službeni glasnik BiH“, broj 39/14 i 59/22), člana 69. Statuta Općine Stari Grad Sarajevo, a u skladu sa inicijativom Stručne službe kabineta Općinskog načelnika – Odsjek za odnose s javnošću, protokolarne poslove i međunarodnu saradnju donosi:

**POSEBNU ODLUKU**

**kojom se mijenja plan javnih nabavki za 2024. godinu**

**Član 1.**

Ovom Odlukom mijenja se plan javnih nabavki Općine Stari Grad Sarajevo za 2024. godinu u dijelu koji se odnosi na nabavku usluga turističkih agencija (redni broj 76.), u pogledu vrste postupka i procijenjene vrijednosti nabavke, na način da se nabavka naprijed navedene usluge umjesto Otvorenog postupka sa zaključivanjem Okvirnog sporazuma procjenjene vrijednosti u iznosu od 100.000,00 KM bez PDV-a, planira putem direktnog sporazuma procjenjene vrijednosti u iznosu od 6.000,00 KM bez PDV-a, a koji će se smatrati zaključenim prilaganjem računa.

**Član 2.**

Predmetna nabavka je planirana Budžetom Općine Stari Grad Sarajevo, za 2024. godinu na kontu broj: 613121 – troškovi prevoza u inostranstvu javnim sredstvima. **JRJN: 63510000-7 (Usluge putničkih agencija i slične usluge).**

##### Član 3.

Izmjene i dopune Plana javnih nabavki za 2024. godinu će biti objavljenje u sistemu e-Nabavke, potpisivanjem ove Posebne odluke.

**Član 4.**

Ova Posebna odluka stupa na snagu danom donošenja.

**Obrazloženje**

Stručna službe kabineta Općinskog načelnika – Odsjek za odnose s javnošću, protokolarne poslove i međunarodnu saradnju dostavila je akt od 20.03.2024. godine inicijativu Općinskom načelniku za pokretanje nabavke za **Kupovinu avio karata Sarajevo – Istanbul – Sarajevo za delagaciju Općine Stari Grad Sarajevo koja će boraviti u službenoj posjeti Općini Osman Gazi (Republika Turska),** putem direktnog sporazuma, obzirom da se radi o službenoj posjeti delegacije Općine Stari Grad Sarajevo **koja će boraviti u službenoj posjeti Općini Osman Gazi (Republika Turska) u periodu od 04. do 07.04.2024. godine.**

Prvobitnim Planom nabavki Općine Stari Grad Sarajevo za 2024. godinu predmetna nabavka je planirana pod rednim broj 76. Nabavka usluga turističkih

agencija kao Otvoreni – Okvirni sporazum na 3 (tri) godine sa procijenjenom vrijednosti nabavke od 100.000,00 KM bez PDV-a.

Zbog hitnosti službene posjete delegacije Općine Stari Grad Sarajevo u periodu od

04.04. do 07.04.2024. godine, Općina Stari Grad Sarajevo, kao ugovorni organ mijenja Plan nabavki Općine Stari Grad Sarajevo za 2024. godinu u dijelu Vrste postupka kojim se predviđa pokretanje direktnog sporazuma, te da se predviđa zaključenje direktnog sporazuma po osnovu Računa, kao i u dijelu procijenjene vrijednosti koja iznosi: 6.000,00 KM bez PDV-a.

Sredstva za predmetnu nabavku obezbjeđena su Budžetom Općine Stari Grad Sarajevo za 2024. godinu na budžetskom kontu: na kontu broj: 613121 – troškovi prevoza u inostranstvu javnim sredstvima. **JRJN: 63510000-7 (Usluge putničkih agencija i slične usluge).**

Cijeneći prethodno navedeno, donesena je Odluka kao u dispozitivu.

Stručna obrada:

Tarik Aščić, stručni saradnik za javne nabavke

**OPĆINSKI NAČELNIK**

**Irfan Čengić**

Dostaviti:

1. Stručna služba kabineta Općinskog načelnika – Odsjek za odnose s javnošću,

protokolarne poslove i međunarodnu saradnju,

2. Služba za finansije,

3. Evidencija,

4. U spis.